Presidentja Jahjaga kërkon rishqyrtimin e Kodit Penal të Kosovës
Kodi kishte dy nene për median që ngjallën shqetësim për kryerjen e profesionit të gazetarit
Presidentja e Kosovës, Atifete Jahjaga, vendosi të rikthejë në Parlament Kodin e ri Penal të Kosovës, i cili përfshinë dy nene të diskutueshme që kanë të bëjnë me mediat. Kodi i miratuar në Parlament më 20 prill, përfshinte dy nene në të cilat thuhet veç tjerash se gazetarët do të jenë “penalisht përgjegjës” në rastet kur refuzojnë të zbulojnë burimet e tyre për të parandaluar “një sulm që përmban rrezik të pashmangshëm ndaj jetës apo integritetit personal”. Zëdhënësi i presidentes Jahjaga, Arbër Vllahiu tha se vendimi pasoi një shqyrtim të hollësishëm të Kodit Penal. “”, tha zoti Vllahiu. Në arsyetim thuhet pos tjerash se Kodi ishte në kundërshtim edhe nenin 22 të Kushtetutës së Kosovës, që obligon përmbushjen e Konventës Evropiane për mbrojtjen e të Drejtave dhe Lirive Themelore të Njeriut. Vendimi i presidentes u mirëprit nga shoqatat e gazetarëve. Kryetari i Asociacionit të Gazetarëve profesionist të Kosovës, Arben Ahmeti i tha Zërit të Amerikës. se ky është një vendim që shpëton lirinë e fjalës. “”, tha zoti Ahmeti Ndërkaq Unioni i Gazetarëve të Kosovës, vlerësoi se ky ishte një vendim i arsyeshëm dhe i domosdoshëm, për të mundësuar, lirinë medieve dhe zhvillimin e tyre. “Unioni i Gazetarëve të Kosovës, kërkon nga deputetët e Kuvendit të Kosovës, që nenet e diskutueshme që prekin drejtpërdrejtë lirinë e medieve dhe të gazetarëve të modifikohen dhe të specifikohen në atë mënyrë që të mos rrezikohet njëri nga parimet themelor të demokracisë – lirinë e medieve”, thuhet në një komunikatë për opinion. Vendimi i presidentes u mbështet edhe nga Organizata për Siguri e Bashkëpunim në Evropë. Shefi i saj në Kosovë ambasadori Werner Almhofer, nëpërmjet një komunikate për opinion tha se nenet e diskutueshme në formën aktuale dëmtojnë lirinë e mediave. Ai i bëri thirrje Parlamentit të Kosovës që edhe një herë t’i rishikojë këto nene dhe t’u jap përgjigje shqetësimeve të ngritura nga organizatat për lirinë e mediave dhe vetë mediat. Kundër Kodit të ri Penal kishin organizatat ndërkombëtare për mbrojtjen e gazetarëve, ndërsa më 3 maj ditën e lirisë së shtypi mediat e Kosovës bojkotuan punën e institucioneve në shenjë proteste ndaj Kodit Penal. Arben Ahmeti thotë se shoqatat e gazetarëve janë të gatshme të mbështesin Parlamentin në procesin e rishqyrtimit të Kodit Penal. “”, tha zoti Ahmeti Thirrjeve për rishqyrtimin e Kodit u ishte bashkuar edhe qeveria e Kosovës si dhe lëvizja Vetëvendosje. Përfaqësuesit e shoqatave të gazetarëve thanë se vendimi i sotëm i presidentes hap rrugë për të ndryshuar situatën me mediat në Kosovë e cila javën e kaluar në raportin e organizatës “Freedom House”, u radhit në mesin e vendeve me liri të pjesshme.